Kurz: Tehotenské masáže

Termín: 30.-31. 01.2027
Čas: 9:00-18:00
Miesto konania: Active Clinic, (Súkromné zdravotnícke zariadenie)
Budova AJSA, Bajzova 43, 010 01 Žilina
Cena: 330 eur s DPH
Lektor: Anna Kohutová
Kredity SKF: 

Dvojdňový praktický odborný kurz je určený pre masérov, fyzioterapeutov a pôrodné asistentky, ktorí chcú rozšíriť svoje profesijné kompetencie o bezpečnú, citlivú a odborne vedenú starostlivosť o tehotné ženy prostredníctvom masáže a dotyku.
Tehotenstvo prináša výrazné zmeny v oblasti pohybového aparátu, krvného obehu, dýchania aj psychiky ženy. Správne vykonaná tehotenská masáž môže prispieť k uvoľneniu svalového napätia, zmierneniu bolesti chrbta a dolných končatín, podpore relaxácie, lepšiemu vnímaniu vlastného tela a celkovej pohode ženy počas tehotenstva.
Kurz prepája odborné teoretické znalosti s intenzívnou praktickou výučbou. Účastníci sa oboznámia so špecifikami jednotlivých období tehotenstva, zmenami ženského tela, zásadami bezpečnej práce, indikáciami a kontraindikáciami tehotenskej masáže. Dôraz bude kladený predovšetkým na praktické zvládnutie jednotlivých techník, správne polohovanie tehotnej ženy a individuálne prispôsobenie masáže jej aktuálnym potrebám.

Čo sa na kurze naučíte:
· špecifiká anatomických a fyziologických zmien počas tehotenstva
· zásady bezpečnej masáže tehotnej ženy
· indikácie a kontraindikácie tehotenskej masáže
· správne polohovanie a ergonomické zásady pri práci
· masáž chrbta, šije, ramien, dolných končatín a ďalších zaťažovaných oblastí
· techniky jemnej relaxačnej a uvoľňovacej masáže
· prácu s väzivami, svalovým napätím a bežnými ťažkosťami pohybového aparátu
· vhodný výber masážnych prostriedkov a ich bezpečné použitie počas tehotenstva
Pre koho je kurz určený
Kurz je určený najmä pre:
· masérov a masérky
· fyzioterapeutov a fyzioterapeutky
· pôrodné asistentky
· ďalších odborníkov pracujúcich s tehotnými ženami, ktorí majú zodpovedajúce základné odborné vzdelanie a prax v oblasti práce s telom
Forma kurzu
Kurz prebieha počas dvoch intenzívnych dní a je koncipovaný ako kombinácia odbornej teórie, praktických ukážok a nácviku jednotlivých techník vo dvojiciach.
Cieľom je, aby si každý účastník odniesol nielen teoretické znalosti, ale predovšetkým istotu v praktickom vykonávaní tehotenskej masáže a schopnosť bezpečne prispôsobiť starostlivosť konkrétnej žene.
Tehotenská masáž nie je iba technika. Je to odborná, vedomá a citlivá starostlivosť o ženu v jednom z najvýznamnejších období jej života.
Časový harmonogram (oba dni)
· 8:30 registrácia účastníkov
· 9:00 – 12:30 prednáška
· 12:30-13:30 obed
· 13:30 – 16:30 prednáška a praktické techniky
· 16:30 – 18:00 praktický nácvik
· 18:00 – ukončenie a odovzdávanie diplomov
         Malé prestávky na občerstvenie budeme zaraďovať podľa potreby účastníkov.
· So sebou si vezmite prezúvky, pohodlné oblečenie a písacie potreby.
· Drobné občerstvenie bude zabezpečené.
Obed: možnosť hromadnej objednávky na začiatku kurzu. Obed si hradí každý účastník samostatne.
Lektorka: Anna Kohutová – pôrodná asistentka a mentorka pôrodníckej praxe. Aktuálne sa venuje preškoľovaniu personálu nemocníc po celej Českej a Slovenskej republike. Vedie vzdelávanie pre pôrodné asistentky, duly a fyzioterapeutky.
Kontakt na organizátora: Mgr. Lucia Dubovec cert.MDT – vzdelavanie@activeclinic.sk
Platobné podmienky:
Vyššie uvedenú sumu je nutné uhradiť na číslo účtu:
Číslo účtu: SK85 0200 0000 0044 0835 6156
Variabilný symbol: VS 202701
Suma: 330 eur s DPH
Poznámka: do poznámky uveďte Vaše celé meno a termín kurzu.
Kurz je dvojdňový, nie je možné prihlásiť sa len na jeden deň. Vaše prihlásenie je platné a evidované až po uhradení administratívneho poplatku vo výške 50% kurzovného. Administratívny poplatok je pri odhlásení nevratný, je možné za seba na kurz poslať náhradu. Administratívny poplatok je potrebné uhradiť do 14 dní od podania prihlášky na kurz. Pri úhrade zvyšnej sumy kurzu je potrebné si už zaplatený administratívny poplatok odrátať.  Splatnosť doplatku kurzovného je najneskôr 14 dní pred konaním kurzu. 
Prihlásením na kurz súhlasíte s našimi obchodnými podmienkami, ktoré si môžete prečítať tu.


